**Farské oznamy**

**34. nedeľa v období cez rok Krista Kráľa (22.11. 2020)**

|  |  |  |
| --- | --- | --- |
| Pondelok |  | 18.05 |
| Utorok | Sv. Ondreja Dung-Laka kňaza a spol., mučeníkov | 7.00 |
| Streda | Sv. Katarína Alexandrijská | 18.05 |
| Štvrtok |  | 18.05 |
| Piatok |  | 18.05 |
| Sobota | Prvá adventná nedeľa | 16.00 Obl. |
| Nedeľa | Prvá adventná nedeľa | 8.00 a 10.30 on line prenos |

Dnešnou nedeľou Krista Kráľa končíme cirkevný liturgický rok a budúcou Prvou adventnou nedeľou začne nový liturgický rok B. Adventné obdobie je časom prípravy na slávnosť Narodenia Pána a zároveň sa pripravujeme na jeho druhý príchod. Môžete si priniesť adventné vence, ktoré požehnám.

Na budúcu nedeľu bude zbierka na charitu.

Vzadu v kostole si môžete za dobrovoľný príspevok zobrať sviečku za nenarodené deti a podporiť tým hnutie za podporu života.

V pondelok budeme mať adoráciu.

Pravidlá týkajúce sa slávenia sv. omší nám dovoľujú naplniť chrám do 50% miest na sedenie. Čo je v našom chráme 86 miest. Miesta na sedenie sú označené bielymi lístkami. V predsienke kostola a na chórusoch sme nechali lístky s číslami, aby ste vedeli, či je v chráme ešte voľné miesto. Ak sa minú, prosím, aby ste zostali vonku alebo išli domov. Stále však zostáva v platnosti zákaz zhromažďovania sa, takže pred chrámom by nemalo zostať viac ako 6 ľudí. Samozrejme zostávajú v platnosti všetky hygienické opatrenia. Prosím vás o trpezlivosť pri aplikácii týchto pravidiel.

Sv. omše v nedeľu o 10.30 budeme i ďalej prenášať cez internet, keďže nie všetci sa do chrámu zmestíte.

Ak by chcel niekto v nedeľu prijať Eucharistiu, a bojí sa či bude mať ešte miesto v chráme, nech mi zavolá a individuálne sa dohodneme. Ak by sa chcel niekto vyspovedať, každý deň pol hodinu pred sv. omšou spovedám alebo sa môžeme individuálne dohodnúť

Úplné odpustky pre zomrelých veriacich je tento rok možné získať po celý november. Chcem vás povzbudiť, aby sme i takýmto spôsobom mysleli na našich bratov a sestry, ktorí nás predišli do večnosti a preukázali im pomoc. K získaniu odpustkov je potrebné okrem návštevy cintorína, svätá spoveď (krátko predtým alebo potom), sväté prijímanie, modlitba na úmysel Svätého otca a vylúčiť pripútanosť i k ľahkému hriechu.

Môžete si nahlasovať úmysly sv. omší na december.

Ak je to možné, prosím o upratovanie kostola skupinu č. 16.

Chcem poďakovať za vašu štedrosť za podporu farnosti a za akúkoľvek pomoc pre našu farnosť. Prajem vám peknú nedeľu.